**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**---------- 2023 թվականի N - Ն**

**էԼԵԿՏՐՈՆԱՅԻՆ ՀՍԿՈՂՈՒԹՅԱՆ ՄԻՋՈՑՆԵՐԻ ԿԻՐԱՌՄԱՆ և ՖԻՆԱՆՍԱՎՈՐՄԱՆ, ԻՆՉՊԵՍ ՆԱև ԷԼԵԿՏՐՈՆԱՅԻՆ ՀՍԿՈՂՈՒԹՅԱՆ ՀԱՄԱԿԱՐԳԻ ՏՎՅԱԼՆԵՐԻ ՇՏԵՄԱՐԱՆԸ ՎԱՐԵԼՈՒ, ՏՎՅԱԼՆԵՐԻՑ ՕԳՏՎԵԼՈՒ ԿԱՐԳԸ ՍԱՀՄԱՆԵԼՈՒ ՄԱՍԻՆ**

Համաձայն «Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին» օրենքում լրացումներ կատարելու մասին» 2023 թվականի մարտի 22-ի ՀՕ-109-Ն օրենքի 2-րդ հոդվածի 1-ին մասի` Հայաստանի Հանրապետության կառավարությունը ***որոշում է.***

1. Սահմանել Էլեկտրոնային հսկողության միջոցների կիրառման և ֆինանսավորման, ինչպես նաև էլեկտրոնային հսկողության համակարգի տվյալների շտեմարանը վարելու, տվյալներից օգտվելու կարգը՝ համաձայն հավելվածի։

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը՝ բացառությամբ անհետաձգելի միջամտության և պաշտպանական որոշումներով նախատեսված սահմանափակումների կիրառմամբ կայացված անհետաձգելի միջամտության և պաշտպանական որոշումների կատարումը էլեկտրոնային հսկողության միջոցների օգտագործմամբ իրականացնելու դրույթների, որոնք ուժի մեջ են մտնում 2024 թվականի հուլիսի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ Ն.ՓԱՇԻՆՅԱՆ**

**ՎԱՐՉԱՊԵՏ**

**«\_\_\_\_»\_\_\_\_\_\_\_2023թ.**

**ք.Երևան**

**Հավելված**

**ՀՀ կառավարության 2023 թվականի N --Ն որոշման**

**Կ Ա Ր Գ**

**ԷԼԵԿՏՐՈՆԱՅԻՆ ՀՍԿՈՂՈՒԹՅԱՆ ՄԻՋՈՑՆԵՐԻ ԿԻՐԱՌՄԱՆ ԵՎ ՖԻՆԱՆՍԱՎՈՐՄԱՆ,ԻՆՉՊԵՍ ՆԱԵՎ ԷԼԵԿՏՐՈՆԱՅԻՆ ՀՍԿՈՂՈՒԹՅԱՆ**

**ՀԱՄԱԿԱՐԳԻ ՏՎՅԱԼՆԵՐԻ ՇՏԵՄԱՐԱՆԸ ՎԱՐԵԼՈՒ, ՏՎՅԱԼՆԵՐԻՑ ՕԳՏՎԵԼՈՒ**

1. Սույն կարգով կարգավորվում են էլեկտրոնային հսկողության միջոցների կիրառման և ֆինանսավորման, ինչպես նաև էլեկտրոնային հսկողության համակարգի տվյալների շտեմարանը վարելու, տվյալներից օգտվելու հետ կապված հարաբերությունները:

2. Սույն կարգում օգտագործվում են հետևյալ հասկացությունները.

1) տագնապի գոտի՝ անհետաձգելի միջամտության որոշմամբ սահմանված հեռավորության կոնկրետ չափը,

2) նախազգուշացման (բուֆերային) գոտի՝ անհետաձգելի միջամտության որոշմամբ սահմանված հեռավորության կոնկրետ չափին մոտ տարածություն:

3. Ընտանիքում բռնության փաստի առկայության դեպքում անհետաձգելի միջամտության և պաշտպանական որոշումների համապատասխան պահանջների նկատմամբ հսկողություն իրականացնելու նպատակով ոստիկանության իրավասու ծառայողը կարող է ընտանիքում բռնություն գործադրած անձի նկատմամբ սահմանել էլեկտրոնային հսկողություն:

4. Ընտանիքում բռնություն գործադրած անձի նկատմամբ էլեկտրոնային հսկողություն կարող է օգտագործվել «Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին» օրենքի 7-րդ հոդվածի 3-րդ մասի 1-3-րդ և 8-րդ հոդվածի 5-րդ մասի 1-3-րդ և 6-րդ կետերով կիրառվող անհետաձգելի միջամտության և պաշտպանական որոշումներ կայացնելիս, ինչպես նաև այդ որոշումների գործողության ընթացքում՝ ցանկացած ժամանակ:

5․ Ընտանիքում բռնություն գործադրած և ընտանիքում բռնություն ենթարկված անձանց նկատմամբ էլեկտրոնային հսկողության միջոց կիրառելու վերաբերյալ իրականացվում է էլեկտրոնային հաշվառում՝ էլեկտրոնային հսկողության համակարգի տվյալների շտեմարան մուտքագրելու միջոցով:

6․Էլեկտրոնային հսկողության համակարգի տվյալների շտեմարան կարող են մուտք գործել Ոստիկանության կառուցվածքային և տարածքային ստորաբաժանումների իրավասու ծառայողները, որոնք անմիջականորեն կիրառում են էլեկտրոնային հսկողության միջոցները, ինչպես նաև Հայաստանի Հանրապետության իրավասու վերդաս ստորաբաժանման ծառայողները։

7․Իրավասու ծառայողները համակարգ մուտք են գործում իրենց տրամադրված գաղտնաբառով:

8․Էլեկտրոնային հսկողության համակարգի տվյալների շտեմարանը վարում է Հայաստանի Հանրապետության ներքին գործերի նախարարության ոստիկանության տարածքային ստորաբաժանման իրավասու ծառայողը:

9․Ոստիկանության իրավասու ծառայողը բռնություն գործադրած և ընտանիքում բռնություն ենթարկված անձանց նկատմամբ էլեկտրոնային հսկողության միջոց կիրառելուց հետո, անմիջապես մուտքագրում է ընտանիքում բռնություն գործադրած և ընտանիքում բռնության ենթարկված անձանց տվյալները, էլեկտրոնային հսկողության միջոց կիրառելու օրը, ամիսը, տարեթիվը, էլեկտրոնային հսկողության միջոց կիրառելու պայմանները, ժամկետը (օրը, ամիսը, տարեթիվը) և հսկողության իրականացման համար այլ անհրաժեշտ տվյաներ:

10. Ոստիկանության իրավասու ծառայողն ընտանիքում բռնություն գործադրած անձի նկատմամբ էլեկտրոնային հսկողություն իրականացնում է Հայաստանին Հանրապետության ոստիկանության պետի հրամանով սահմանված ընտանիքում բռնության կրկնման կամ շարունակման անմիջականորեն սպառնացող վտանգի գնահատման չափորոշիչների հիման վրա, եթե առկա է բռնության կրկնման կամ շարունակման ռիսկը:

11. Էլեկտրոնային հսկողության իրականացման համար անհրաժեշտ է ընտանիքում բռնության ենթարկված անձի համաձայնությունը:

12․Եթե ընտանիքում բռնության ենթարկված անչափահաս անձը համաձայն է էլեկտրոնային հսկողության իրականացմանը, իսկ նրա օրինական ներկայացուցիչը՝ ոչ, որոշումը կայացվում է՝ ելնելով անչափահասի լավագույն շահերից:

13.Էլեկտրոնային հսկողություն իրականացնելիս պետք է նվազագույնի հասցվի ընտանիքում բռնություն գործադրած անձի և երրորդ անձանց անձնական և ընտանեկան կյանքի վրա դրա հնարավոր բացասական ազդեցությունը:

14.Ընտանիքում բռնություն գործադրած անձի նկատմամբ էլեկտրոնային հսկողության միջոց կիրառելու նպատակով ոստիկանության իրավասու ծառայողը կազմում է արձանագրություն (Ձև N1), որը ստորագրում են ոստիկանության իրավասու ծառայողը, ընտանիքում բռնության ենթարկված անձը և ընտանիքում բռնություն գործադրած անձը, ում նկատմամբ կազմվել է նշված արձանագրությունը։

15. Ընտանիքում բռնության ենթարկված և (կամ) ընտանիքում բռնություն գործադրած անձանց կողմից էլեկտրոնային հսկողության միջոցի կիրառման մասին արձանագրությունը չստորագրելու կամ այն ստորագրելու անհնարինության դեպքում, այն ստորագրում է միայն ոստիկանության իրավասու ծառայողը: Այդ մասին ոստիկանության իրավասու ծառայողը կատարում է համապատասխան գրառում և նշում ընտանիքում բռնության ենթարկված անձի և ընտանիքում բռնություն գործադրած անձի ստորագրելուց հրաժարվելու պատճառի մասին։

16.Էլեկտրոնային հսկողության միջոց կիրառելու մասին արձանագրությունում նշվում է.

1) արձանագրության կազմելու օրը, ամիսը, տարեթիվը և վայրը,

2) արձանագրության կազմման հիմքը,

3) ընտանիքում բռնություն գործադրած անձի անունը, հայրանունը, ազգանունը, ծննդյան տարեթիվը, անձը հաստատող փաստաթղթի տվյալները և բնակության վայրը,

4) ընտանիքում բռնության ենթարկված անձի անունը, հայրանունը, ազգանունը, ծննդյան տարեթիվը, անձը հաստատող փաստաթղթի տվյալները և բնակության վայրը,

5) ընտանիքում բռնության ենթարկված անձի համաձայնությունը՝ էլեկտրոնային հսկողության միջոց կիրառելու մասին,

7) պաշտպանական կամ անհետաձգելի միջամտության որոշումով կիրառված սահմանափակումների մասին,

8) էլեկտրոնային հսկողության միջոցի շահագործման պայմանները (էլեկտրոնային հսկողության միջոցի լիցքավորման պարբերականությունը, էլեկտրոնային հսկողության իրականացման ընթացքում տագնապի գոտի ներթափանցելը և այլն),

9) ոստիկանության իրավասու ծառայողի՝ տագնապի գոտին լքելու պահանջը չկատարելու կամ էլեկտրոնային հսկողությունից խուսափելու, ինչպես նաև էլեկտրոնային հսկողություն միջոցի վնասման կամ ոչնչացման դեպքում օրենքով սահմանված կարգով պատասխանատվություն կրելու մասին:

17. Ոստիկանության իրավասու ծառայողն էլեկտրոնային հսկողության միջոց կիրառելու մասին որոշման և որոշման հիման վրա կայացված արձանագրության պատճենը 1 աշխատանքային օրվա ընթացքում հանձնում է ընտանիքում բռնության ենթարկված և ընտանիքում բռնություն գործադրած անձանց։ Որոշման և արձանագրության մեկ օրինակը կցվում է ընտանիքում բռնություն գործադրած անձի հաշվառման քարտին։

18.Ընտանիքում բռնություն գործադրած անձի նկատմամբ Էլեկտրոնային հսկողությունն իրականացվում է անհետաձգելի միջամտության և պաշտպանական որոշումներով սահմանված ժամկետով:

19. Էլեկտրոնային հսկողության իրականացման ժամանակ օգտագործվում են հետևյալ սարքերը՝ ընտանիքում բռնություն գործադրած անձի էլեկտրոնային հսկողության միջոց (բրասլետ), ընտանիքում բռնության ենթարկված անձի էլեկտրոնային հսկողության միջոց (բրասլետ), ծրագրային ապահովում, ինչպես նաև դրանց ծրագրային ապահովման համար նախատեսված տեխնիկական միջոցներ:

20. Էլեկտրոնային հսկողության միջոցը ամրացվում է ընտանիքում բռնություն գործադրած և ընտանիքում բռնության ենթարկված անձանց ձեռքին։

21. Էլեկտրոնային հսկողության միջոց կիրառելու նպատակով ընտանիքում բռնություն գործադրած և ընտանիքում բռնության ենթարկված անձիք հրավիրվում են ոստիկանության տարածքային ստորաբաժանում։ Եթե ընտանիքում բռնություն գործադրած անձը հրաժարվում է ներկայանալ ոստիկանություն, ապա ոստիկանության իրավասու ծառայողն իրավունք ունի ընտանիքում բռնություն գործադրածին հարկադրաբար տեղափոխել ոստիկանության տարածքային ստորաբաժանում՝ Էլեկտրոնային հսկողության միջոց կիրառելու համար: Այդ դեպքերում ընտանիքում բռնություն գործադրածին Հայաստանի Հանրապետության կառավարության 2007թվականի հունիսի 14-ի թիվ 818-Ն որոշման պահանջների համաձայն պարզաբանվում է մարդու իրավունքների ու ազատությունների սահմանափակումներից բխող՝ ծանուցման ենթակա իրավունքների ցանկը:

22. Ընտանիքում բռնություն գործադրածին ոստիկանություն տեղափոխելիս, ոստիկանության իրավասու ծառայողը կազմում է արձանագրություն։

23. Ընտանիքում բռնություն գործադրած անձի գտնվելու վայրն անհայտ լինելու դեպքերում ոստիկանության կողմից ձեռնարկվում են որոնողական աշխատանքներ՝ վերջինիս հայտնաբերելու ուղղությամբ:

24. Էլեկտրոնային հսկողության միջոցների վնասումը կամ ոչնչացումը հանգեցնում է ընտանիքում բռնություն գործադրածի և ընտանիքում բռնության ենթարկված նկատմամբ օրենքով նախատեսված պատասխանատվության։

25. Էլեկտրոնային հսկողությունն իրականացվում է Հայաստանի Հանրապետության տարածքում։ Հայաստանի Հանրապետության պետական սահմանը լքելու անհրաժեշտության դեպքում և ընտանիքում բռնություն գործադրածը և ընտանիքում բռնության ենթարկվածը պետք է նախապես տեղեկացնեն Հայաստանի Հանրապետության ներքին գործերի նախարարության ոստիկանությանը՝ Հայաստանի Հանրապետության պետական ​​սահմանը հատելու մասին։ Էլեկտրոնային հսկողության իրականացումը կասեցվում է, և Էլեկտրոնային հսկողության սարքը հանձնվում է ոստիկանության տարածքային ստորաբաժանում՝ մինչև ընտանիքում բռնություն գործադրած կամ բռնության ենթարկված անձանց վերադարձը Հայաստանի Հանրապետություն, որի վերաբերյալ ընտանիքում բռնություն գործադրած կամ բռնության ենթարկված անձիք տեղեկացնում են ոստիկանության տարածքային ստորաբաժանմանը։

26.Ընտանիքում բռնություն գործադրածի նկատմամբ խափանման միջոցի նշանակումը՝ կալանավորումը և ձերբակալումը հիմք են ընտանիքում բռնություն գործադրածի նկատմամբ էլեկտրոնային հսկողության իրականացումը կասեցնելու համար, բայց ոչ ավել քան անհետաձելի միջամտության որոշմամբ սահմանված ժամկետը։ Վերոնշված հիմքը վերանալու դեպքում իրավասու մարմիններից ստացված ծանուցման հիման վրա էլեկտրոնային հսկողությունը վերսկսվում է:

27.Ընտանիքում բռնություն գործադրածի կողմից էլեկտրոնայի միջոցի կիրառման խախտման դեպքերը ինքնաշխատ կերպով հատուկ ազդանշանի միջոցով արտացոլվում են Հայաստանի Հանրապետության ոստիկանության օպերատիվ կառավարման ավտոմատացված տեղեկատվական համակարգում։

28. Ընտանիքում բռնություն գործադրածի կողմից էլեկտրոնային միջոցի կիրառման պայմանների խախտման դեպքում օպերատիվ կառավարման կենտրոնի աշխատակիցները դրա մասին անհապաղ տեղեկացնում են պարեկային ծառայությանը և ոստիկանության մոտակա տարծքային ստորաբաժանմանը։

29․ Էլեկտրոնային միջոցի կիրառման պայմանների խախտման մասին ոստիկանության իրավասու ծառայողի կողմից կազմվում է արձանագրություն (Ձև N 2):

30. Էլեկտրոնային հսկողության իրականացման ընթացքում ընտանիքում բռնություն գործադրածի դիտավորյալ ներթափանցումը էլեկտրոնային հսկողության իրականացման կարգով սահմանված՝ տագնապի գոտի կամ նախազգուշացման (բուֆերային) գոտի կամ իրավասու անձի՝ նախազգուշացման (բուֆերային) գոտին լքելու պահանջը չկատարելու կամ էլեկտրոնային հսկողությունից խուսափելու պահանջը չկատարելը հանգեցնում է քրեական օրենսգրքով նախատեսված պատասխանատվության:

31. Էլեկտրոնային հսկողության կիրառված միջոցը ժամկետից շուտ կարող է վերացվել հետևյալ դեպքերում.

1) ընտանիքում բռնություն գործադրած անձի ծանր հիվանդության կամ այնպիսի մարմնական վնասվածք ստանալու պատճառով, որը կբացառի ընտանիքում բռնություն գործադրածի կողմից բռնության կրկնության վտանգը,

2) եթե ընտանիքում բռնության ենթարկվածը դիմում է էլեկտրոնային հսկողության իրականացումը չեղարկելու խնդրանքով։

32. Իրավասու մարմնի կողմից անհետաձգելի միջամտության կամ պաշտպանական որոշումները վերացնելու, ինչպես նաև ընտանիքում բռնություն գործադրածի կամ ընտանիքում բռնության ենթարկվածի մահվան դեպքերում էլեկտրոնային հսկողության միջոցի կիրառումը վերանում է:

33. Ոստիկանության իրավասու ծառայողն ընտանիքում բռնություն գործադրածից և ընտանիքում բռնության ենթարկված անձանցից էլեկտրոնային հսկողության սարքը հեռացնելու համար նրանց հրավիրում է ոստիկանության տարածքային ստորաբաժանում: Էլեկտրոնային հսկողության սարքի հեռացման վերաբերյալ կազմվում է արձանագրություն, որը ստորագրում են ոստիկանության իրավասու ծառայողը, ընտանիքում բռնության ենթարկված անձը և ընտանիքում բռնություն գործադրած անձը:

34.Էլեկտրոնային հսկողության սարքերը հաշվառվում և պահվում են ոստիկանության ստորաբաժանման հերթապահ մասում: Ոստիկանության իրավասու ստորաբաժանման ծառայողին Էլեկտրոնային հսկողության սարք հատկացնելիս և հետագայում դրա վերադարձի դեպքերում կազմվում է համապատասխան արձանագրություն, որը ստորագրում են ոստիկանության իրավասու ստորաբաժանման ծառայողը և հերթապահ մասի ծառայողը:

35.Էլեկտրոնային հսկողության միջոցների ֆինասավորումն իրականացվում է Հայաստանի Հանրապետության պետական բյուջեի, ինչպես նաև օրենքով չարգելված ֆինանսավորման այլ աղբյուրների հաշվին:

**Ձև 1**

**Ա Ր Ձ Ա Ն Ա Գ Ր ՈՒ Թ Յ ՈՒ Ն**

ԷԼԵԿՏՐՈՆԱՅԻՆ ՀՍԿՈՂՈՒԹՅԱՆ ՄԻՋՈՑ ԿԻՐԱՌԵԼՈՒ ՄԱՍԻՆ

Ընտանիքում բռնություն գործադրած\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(անունը, հայրանունը, ազգանունը, անձը հաստատող փաստաթղթի տվյալները)

(համաձայն եմ, համաձայն չեմ)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հասցեն՝\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ընտանիքում բռնության ենթարկված\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(անունը, հայրանունը, ազգանունը, անձը հաստատող փաստաթղթի տվյալները)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (համաձայն եմ, համաձայն չեմ)

Տեղադրված էլեկտրոնային հսկողության մոդելը\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(նշել մոդելը և հերթական համարը)

Ժամկետը՝\_\_\_\_\_\_ \_\_\_\_\_\_\_\_ 20 թ-ից \_\_\_\_\_\_\_\_ \_\_\_\_\_\_\_\_\_\_\_20 թ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(լրացուցիչ նշումների տեղ)

Բացատրված են էլեկտրոնային հսկողության սարքի շահագործման կարգը, մարտկոցի լիցքավորման պարբերականությունը:

Ես՝ ընտանիքում բռնություն գործադրած\_\_\_\_\_\_\_\_\_\_\_\_\_\_\_\_\_\_\_\_\_\_\_\_ս, տեղեկացված եմ սարքի շահագործման, կարգին, որ եթե որևէ կերպ վնասեմ կամ ոչնչացնեմ ինձ տրված էլեկտրոնային հսկողության սարքը և ինքնակամ չհատուցեմ վնաս պատճառելու հետևանքով առաջացած ծախսերը, ապա հատուցումը կիրականացվի օրենքով սահմանված կարգով:

Արձանագրությունը կազմեցի\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ \_\_\_\_\_\_20 թ.

(անունը, ազգանունը, ստորագրությունը)

Ընտանիքում բռնություն գործադրած \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ \_\_\_\_\_\_20 թ.

(անունը, ազգանունը, ստորագրությունը)

Ընտանիքում բռնության ենթարկված \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ \_\_\_\_\_\_20 թ.

(անունը, ազգանունը, ստորագրությունը)

**Ձև 2**

**Ա Ր Ձ Ա Ն Ա Գ Ր ՈՒ Թ Յ ՈՒ Ն**

ԷԼԵԿՏՐՈՆԱՅԻՆ ՀՍԿՈՂՈՒԹՅԱՆ ՄԻՋՈՑԻ ԿԻՐԱՌՄԱՆ ՊԱՅՄԱՆՆԵՐԻ ԽԱԽՏՄԱՆ ՄԱՍԻՆ

Ես՝ ոստիկանության\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ կազմեցի սույն

(պաշտոնը, կոչումը անունը, հայրանունը,ազգանունը)

արձանագրությունն առ այն, որ

ընտանիքում բռնություն գործադրած\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(անունը, հայրանունը,ազգանունը)

խախտել է\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(խախտման բնույթը, վայրը ժամկետը)

Արձանագրությունը կազմեցի\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ \_\_\_\_\_\_20 թ.

(անունը, ազգանունը, ստորագրությունը)

Ընտանիքում բռնություն գործադրած \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ \_\_\_\_\_\_20 թ.

(անունը, ազգանունը, ստորագրությունը)